મેરાન્યૂઝ નેટવર્ક, રાજકોટ: શહેરના ભક્તિનગર સર્કલ નજીક આવેલ માસ્તર સોસાયટીમાં એકલવાયું જીવન જીવતા નિવૃત શિક્ષિકાની હત્યા થઇ હોવાનું ફોરેન્સિક પીએમમાં સામે આવ્યું હતું. ફોરેન્સિક પીએમ રીપોર્ટમાં હત્યા થયા હોવાનું સામે આવતા પોલીસે વિવિધ દિશામાં તપાસ હાથધરી હતી. જે દરમિયાન હત્યા પાછળનું કારણ શિક્ષિકાનું કિંમતી મકાન હોવાનું ખુલવા પામ્યું હતું. તો બીજી તરફ નિવૃત શિક્ષિકાનાં કબજાનું આ મકાન કોઈ શખ્સને વેંચી દેવાયાનું ખુલતા પોલીસે એ દિશામાં ઉંડાણપૂર્વક તપાસ કરી હતી.